**Dă-ne, Doamne, chibzuință**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frunză verde mărăcine

Astăzi vin Doamne, la Tine,

Cu amar și grea durere,

Căci în suflet n-am putere.

Totu-n jur s-a tulburat

Parcă mintea mi-a zburat,

Zilele mi-s reci și terne

Neputința se așterne.

Focu-i stins în a mea vatră

În piept inima-i de piatră,

Crucea mi-este trasă-n jos,

Am uitat ce-i de folos.

Uite așa cădem pe rând

Pustiți în crez și gând,

Tot mai singuri și bolnavi,

Arvuniți la draci ca sclavi

Sau atrași de lifte hoațe,

Oricând gata să ne-nhațe,

Perorând a lor minciună

Să uităm legea străbună.

Dă-ne, Doamne, chibzuință

Să trăim după cuviință,

Nu proscrisi și-n rău căliți,

Ci ca îngerii, sfințiți.